Təzə evlənənlər üçün çətir

**"Təzə evlənənlər üçün çətir"** () — rejissor Rodion Naxapetovun Ramiz Fətəliyevin ssenarisi əsasında çəkdiyi sovet bədii filmi. Film "Mosfilm" kinostudiyasının Üçüncü Yaradıcılıq Birliyində istehsal olunmuşdur.

## Məzmun

Filmdəki hadisələr Sudak şəhərində, Krım sahillərinin payız aylarında başlanır. Sonra Moskvada baş verən əhvalatlar Yeni ilin ilk günü başa çatır.

Zoya və Tolya – iki gənc aşiq dincəlməyə gəldikləri dəniz kənarında bir ailə cütlüyü ilə tanış olurlar. Bu, həkim-narkoloq Dmitri Pavloviç və laborant Vera İvanovnadır. Gənclər bu ailədən gecələmək üçün bir yer xahiş edirlər. Kraskov və İvanovna bu cavan aşiqlər üçün ən gözəl nümunədirlər: xoşbəxt ailə, üç uşaq və artıq neçə il davam edən evlilik həyatında tamamilə anlaşıqlı münasibət.

Tətil başa çatır. Zoya və Tolya çıxıb gedirlər. Bu məqamda məlum olur ki, Dmitrinin asudə və dinc ailə həyatı gerçək deyil. Əslində o, başqa bir qadınla nikahdadır və uzun illər ərzində xəlvəti əsl sevgilisi ilə görüşür.

Bir neçə ay keçir. Vera istirahətdə tanış olduqları həmin gənclərdən teleqram alır. Zoya və Tolya Yeni il bayramını birlikdə qarşılamaq üçün onlara qonaq gəlməyə hazırlaşırlar. Vera gənclərin gözündə yaranmış idealı dağıtmaq istəmir və onların qarşısında yenidən xoşbəxt ailə rolunu oynamaq üçün Dmitrini razı salır.

## Filmin heyəti

### Film üzərində işləyənlər

:**Ssenari müəllifi :** Ramiz Fətəliyev
:**Quruluşçu rejissor :** Rodion Naxapetov
:**Quruluşçu operator :** Vladimir Şevsik
:**Quruluşçu rəssam :** Yuri Kladiyenko
:**Bəstəkar :** İsaak Şvars
:**Geyim rəssamı :** N. İvanova
:**Montaj edən :** Polina Skaçkova
:**Qrim rəssamı :** İ. Morozova
:**Filmin direktoru :** Vladimir Klimenko

### Rollarda

### Epizodlarda
:Valentina Berezuskaya – qatar bələdçisi
:Anatoli Vedenkin – Gena
:Lidiya Starokolseva – laborant
:L. Seridova
:Vasili Funtikov – yol polisi
:Larisa Husnulina – qatar bələdçisi
:Yuri Şumilo – milis
:Dima Yepişin – Styopa
:Paşa Sanayev – Dima
:Petya Yanqlyayev – Lyoşa

### Filmi səsləndirənlər
:İnna Çurikova – Vera İvanovna (Niyole Ojelite) (titrlərdə yoxdur)

## Prokat
* 13 oktyabr 1986 — SSRİ premyerası 
* 30 oktyabr 1987 — Finlandiya premyerası: *Sateenvarjo kahdelle* 
* 8 yanvar 1988 — Almaniya Demokratik Respublikası premyerası: *Ein Regenschirm für Verliebte* 
* 19 fevral 1989 — *Deutscher Fernsehfunk* televiziya şirkətində premyera nümayişi 
* 26 iyun 1991 — *ProSieben* ümummilli televiziya kanalında nümayiş 
* 12 iyun 2012 — Hamburqda *Altonale* festivalı çərçivəsində nümayiş 

**Buraxılış**
* 1999 — "Mosfilmin ən məşhur filmləri" () seriyasından VHS. "*Крупный план*" 
* 2005 — "Rus klassikləri" () seriyasından DVD. *Icestorm* 
* 2006 — "XX əsr sovet kinosu" () seriyasından DVD. "*Крупный план*" 

## Azərbaycan dilinə dublyajı

Film 1987-ci ildə "Azərbaycanfilm" kinostudiyasında Azərbaycan dilində dublyaj edilmişdir.

:**Dublyajın rejissoru :** Elxan Qasımov
:**Səs operatoru :** Paşa İbrahimov
:**Azərbaycan dilinə tərcümə :** Mailə Muradxanlı
:**Dublyajın redaktoru :** Həsən Əliyev
:**Filmi səsləndirənlər :** Rasim Balayev *(Dmitri Kraskov)*, Nəcibə Hüseynova *(Vera İvanovna)*, Sona Mikayılova *(Zoya)*, Ramiz Əzizbəyli *(Tolya)*

## İstinadlar

## Xarici keçidlər
* 
* «Зонтик для новобрачных» "Mosfilm"in saytında
* «Зонтик для новобрачных» "Культура" telekanalının saytında
* Filmi izlə (Azərbaycan dilində) 
* Filmi izlə (rus dilində)